# PROTOKOL HODNOCENÍ DIPLOMOVÉ PRÁCE

### POSUDEK VEDOUCÍHO

JMÉNO STUDENTA: Jakub Dellinger

NÁZEV PRÁCE: Vývoj a proměna ekonomického sektoru na Blízkém východě během sedmého století

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Autor si za cieľ svojej práce stanovuje prevedenie rozboru ekonomického sektoru medzinárodného systému v špecifikovanej oblasti Blízkeho východu v období raného stredoveku. Cieľ, hoci sa môže javiť ako veľmi všeobecný, sa podarilo naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Zvolená téma je v stredoeurópskom prostredí nesporne originálna, prakticky vôbec nespracovaná a mimoriadne náročná, a to tak z hľadiska tvorby a aplikácie vhodného analytického rámca, ako z hľadiska potreby utriedenia enormného množstva zdrojov. Autor si zvolil analytický rámec, ktorý sa v súčasnosti javí ako najvhodnejší pre analýzu predmoderných medzinárodných systémov – syntetickú teóriu medzinárodných systémov Barryho Buzana a Richarda Littlea. Jeho diskusia možností a limitov tohto analytického rámca je zasadená do kontextu najvýznamnejších debát, ktoré prebiehajú vo vzťahu k predmodernej politike, je presvedčivá, vyvážená a zmysluplná. Následná aplikácia je zdrojovo bohatá a sleduje logiku základných zdrojov vysvetlenia Buzanovej a Littleovej teórie. Sympatické je, že autor sa pri svojej práci nesústreďuje výlučne len na ekonomický sektor, ale v celej práci sleduje determinanty z ostatných sektorov. Samotná analýza ekonomických procesov nadväzuje na klasické sociálnevedné diela (Braudel, Polányi, Weber), a sympatické je, že sa autor snaží viesť debatu aj s kľúčovými dielami v oblasti geopolitiky (Spykman) či medzinárodných vzťahov (hoci si nie som celkom istý tým, či je zmysluplné vzťahovať Waltzove tézy o bipolarite na raný stredovek). Škoda, že sa autor v záverečných častiach práce nepúšťa hlbšie do analýzy štruktúry v rámci samotného ekonomického sektora, ale skĺzava skôr k sektoru politickému.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Text naplňuje formálne kritériá kladené na diplomové práce. Autorov jazyk je dobre čitateľný, miera preklepov a gramatických prešľapov je mierne nadpriemerná, no akceptovateľná. Spektrum využitých zdrojov je bohaté, a autorova práca s nimi sa javí ako korektná. Grafická úprava práce je prehľadná, obrazové prílohy vhodným spôsobom ilustrujú autorovu argumentáciu.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

Autor sa dokázal s veľmi náročnou témou vysporiadať výborne – rád by som vyzdvihol i veľký progres, ktorý nastal v jeho práci od vypracovania projektu do odovzdania finálnej podoby textu.

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Charakterizujte rozdiely v ekonomickej štruktúre byzantskej ríše a raného kalifátu.

1. **NAVRHOVANÁ ZNÁMKA**

Prácu navrhujem hodnotiť ako výbornú.

Datum: Podpis: